**Znj. Elona Hoxha (Alimadhi)**

Mban pozicionin e Drejtorit të Drejtorisë së Politikave dhe Strategjive në Fushën e Drejtësisë pranë Drejtorisë së Pёrgjithshme të Politikave nё Fushёn e Drejtёsisё dhe Antikorrupsionit, që prej muajit dhjetor 2020. Pas diplomimit në shkencat ekonomike në vitin 2005 dhe në shkencat juridike, në vitin 2010 ka punuar në disa sektorë pranë Ministrisë së Drejtësisë në pozicionin e specialistes, inspektores dhe përgjegjëses së sektorit. Gjithashtu në funksion të detyrave të caktuara është anëtare e disa grupeve ndërministrore pune kryesisht me institucionet publike dhe me ekspertë vendas dhe të huaj që asistojnë në projekte që lidhen me shtetin e së drejtës dhe realizimin e proceseve të integrimit evropian të Shqipërisë, si dhe Koordinatore e procesit të hartimit të Strategjisë Ndërsektoriale të Drejtësisë 2021-2025. Ka përvojë pune në hartimin e politikave dhe planeve të veprimit; analizimin e të dhënave statistikore, studimeve dhe raportimeve që lidhen me drejtësinë për të miturit, edukimin ligjor dhe çështje të tjera që përfshihen brenda fushës së drejtësisë. Ka qenë pjesëmarrëse në një sërë konferenca, seminare dhe aktivitete trajnuese brenda dhe jashtë vendit. Prej vitit 2013 mban titullin avokat pranë Dhomës së Avokatëve të Tiranës. Zotëron gjuhën angleze dhe italiane.